วินัย ไกรบุตร

หัฒศนัย ไกรบุตร เป็นที่รู้จักในนามเดิมว่า วินัย ไกรบุตร (16 มิถุนายน พ.ศ. 2512 – 20 มีนาคม พ.ศ. 2567) ชื่อเล่น เมฆ เป็นอดีตนักแสดงชาวไทย ที่มีชื่อเสียงจากภาพยนตร์ นางนาก เมื่อปี พ.ศ. 2542 จนได้รับฉายาว่า "พระเอกร้อยล้าน" เป็นนักแสดงที่พูดด้วยสำเนียงปักษ์ใต้

**ประวัติ**

**ชีวิตตอนต้น**
วินัย ไกรบุตร เกิดเมื่อวันที่ 16 มิถุนายน พ.ศ. 2512 ที่ตำบลเกาะลันตาใหญ่ อำเภอเกาะลันตา จังหวัดกระบี่ มารดาชื่อ ห้าม๊า หมดจด ในครอบครัวที่นับถือศาสนาอิสลาม เขาสำเร็จการศึกษาระดับมัธยมศึกษาจากโรงเรียนอำมาตย์พานิชนุกูล ก่อนไปศึกษาต่อในระดับประกาศนียบัตรวิชาชีพที่วิทยาลัยเทคนิคกระบี่ จบการศึกษาระดับปริญญาตรีจากมหาวิทยาลัยราชภัฏสวนสุนันทา และศึกษาต่อระดับปริญญาโทบริหารในสถาบันเดียวกัน
วินัยใช้ชีวิตในวัยเด็กอย่างยากลำบาก เพราะฐานะทางบ้านไม่สู้ดี เขาต้องช่วยพ่อแม่ทำนาและเลี้ยงควายตั้งแต่อายุหกขวบ เมื่อเติบโตเข้าสู่วัยรุ่นก็ทำงานหลากหลายอาชีพ ตั้งแต่ชาวประมง ครูฝึกดำน้ำ กรรมกร และพนักงานในโรงแรม แต่ด้วยมีรูปลักษณ์ที่ดีจึงมีคนชักชวนให้เข้าสู่วงการบันเทิงอยู่เนือง ๆ แต่วินัยปฏิเสธมาโดยตลอด ด้วยมองว่าตัวเองมิใช่คนหน้าตาดี และเกรงว่าจะถูกหลอก หลังเข้าไปทำงานที่กรุงเทพมหานครราวสองเดือน ก็ได้มีแมวมองคนหนึ่งผู้มีอายุไล่เลี่ยกับเขาชักชวนให้เข้าสู่วงการบันเทิง ทำให้เขามีผลงานเป็นนักแสดงตัวหลักในโฆษณาธนาคารแห่งหนึ่ง แล้วผันตัวเป็นนายแบบถ่ายโฆษณาและมิวสิกวิดีโอตั้งแต่ พ.ศ. 2535 เป็นต้นมา และมีผลงานละครโทรทัศน์และภาพยนตร์ในเวลาต่อมา
16 พฤศจิกายน พ.ศ. 2566 วินัยได้เปิดเผยว่าตนเปลี่ยนชื่อจริงเป็น "หัฒศนัย"

**การป่วยและการเสียชีวิต**
หลังจากการต่อสู้กับอาการป่วยจากโรคตุ่มน้ำพองมาหลายปี วินัยเสียชีวิตเมื่อช่วงกลางดึกเมื่อเวลา 23.49 น. ของวันที่ 20 มีนาคม พ.ศ. 2567 ที่โรงพยาบาลซีจีเอช สายไหม เขตสายไหม กรุงเทพมหานคร สิริอายุรวม 54 ปี จากภาวะความดันตก ติดเชื้อในกระแสเลือด กระทั่งหัวใจหยุดเต้น นำมาซึ่งการเสียชีวิตในที่สุด พิธีศพถูกจัดขึ้นตามธรรมเนียมพุทธที่วัดศิริพงษ์ธรรมนิมิต กรุงเทพมหานคร โดยให้เหตุผลด้านความสะดวกในการเดินทางของญาติและแฟนคลับ เพราะหากจัดพิธีปลงศพตามธรรมเนียมอิสลามจะต้องฝังภายใน 24 ชั่วโมง และพิธีศพนี้ได้รับการเห็นชอบจากสมาชิกในครอบครัววินัยเรียบร้อยแล้ว งานฌาปนกิจศพถูกจัดขึ้นเมื่อวันที่ 25 มีนาคม พ.ศ. 2567 โดยมีพงษ์พณ บุตรชาย บวชหน้าไฟให้แก่เขา วันที่ 26 มีนาคมปีเดียวกัน อรชัญญาช์ได้นำอัฐิไปลอยอังคารบริเวณคุ้งน้ำบางปะกงบริเวณด้านหลังวัดโสธรวรารามวรวิหาร จังหวัดฉะเชิงเทรา เพื่อส่งวิญญาณตามความเชื่อของชาวพุทธ

**การทำงาน**
วินัยเริ่มงานในวงการบันเทิงด้วยการเป็นนายแบบ, ถ่ายโฆษณา และแสดงมิวสิกวิดีโอของบริษัท แกรมมี่, อาร์เอส ประมาณช่วงปี พ.ศ. 2535–2537 จากนั้นจึงได้แสดงละครโทรทัศน์และภาพยนตร์ราว  4–5 เรื่อง เช่น หอบรักมาห่มป่า (2537) ผู้ชายหัวใจไม่พายเรือ (2538) เป็นต้น มีชื่อเสียงในระดับหนึ่ง
ในปี พ.ศ. 2542 เมื่อได้แสดงภาพยนตร์เรื่อง นางนาก ด้วยการรับบทเป็น มาก สามีของนาก (แสดงโดยทราย เจริญปุระ) จากการกำกับของนนทรีย์ นิมิบุตร จำเดิมผู้กำกับได้เลือกนักแสดงชายอีกคนไปแสดงภาพยนตร์แล้ว 7 ฉาก แต่ภายหลังทางกองถ่ายได้ติดต่อให้วินัยกลับไปแสดงเป็นมาก ซึ่งวันนั้นเขากำลังทำบุญอยู่ที่วัดศิริพงษ์ธรรมนิมิตพอดี ภาพยนตร์ประสบความสำเร็จทางด้านรายได้อย่างมาก ส่งผลให้เขามีชื่อเสียงเป็นที่รู้จักอย่างกว้างขวางขึ้น และในปี พ.ศ. 2543 ก็ได้รับบท อ้ายอิน จากเรื่อง บางระจัน ภาพยนตร์ประสบความสำเร็จทางรายได้เช่นกัน หลังจากนั้นวินัยได้แสดงภาพยนตร์ต่อมาอีก 3–4 เรื่อง แต่ก็ไม่มีภาพยนตร์เรื่องไหนประสบความสำเร็จเท่า 2 เรื่องดังกล่าว ผลงานการแสดงจึงค่อยลดบทบาทลง
นอกจากงานแสดงแล้ว วินัยยังมีธุรกิจเป็นของตนเอง คือ ขายปุ๋ย โดยมีตราสัญลักษณ์สินค้าเป็นรูปหน้าตัวเอง

**ชีวิตส่วนตัว**
วินัยสมรสกับอรชัญญาช์ ไกรบุตร (นามเดิม ชลรดา แสนสินรังษี) มีชื่อเล่นว่า เอ๋ ซึ่งทั้งสองรู้จักกันผ่านทางอินเทอร์เน็ต เมื่อวันที่ 30 มีนาคม พ.ศ. 2554 ทั้งสองมีบุตร-ธิดาด้วยกัน 3 คนชื่อ พงษ์พณ (ชื่อเล่น มาร์ค) เดิมชื่อว่ามาวิน ปารย์กัลญา (ชื่อเล่น แมม) และคนสุดท้อง มีชื่อเล่นว่า เมิร์ช

**บทบาทการเมือง**
ในการเลือกตั้งเมื่อปี พ.ศ. 2548 มีข่าวว่า วินัย มีความต้องการจะลงสมัคร ส.ส. ในจังหวัดกระบี่บ้านเกิดตัวเอง ทั้ง ๆ ที่ไม่มีฐานเสียงมาก่อนเลย โดยจะสังกัดกับพรรคไทยรักไทย แต่ก็ไม่ได้รับการคัดเลือกให้ลงสมัครในที่สุด

**ผลงานการแสดง**

**ภาพยนตร์ **
 หอบรักมาห่มป่า (1994)   รับบท ชลิต- ผู้ชายหัวใจไม่พายเรือ (1995)   รับบท รุต- นางนาก (1999)   รับบท นายมาก  - บางระจัน (2000)   รับบท นายอิน - งูเก็งกอง (2001) รับบท เวหา- ไกรทอง (2001) รับบท ไกรทอง- โรงแรมผี (2002)  รับบท หลวงนฤบาล - ธรณีกรรแสง (2002)   รับบท กล้า / เข้ม  - แก้วขนเหล็ก (2003)   รับบท เมฆินทร์- ปล้นนะยะ (2004)   รับบท เสือ - ปืนใหญ่จอมสลัด (2008)   รับบท อีกาดำ - ซามูไร อโยธยา (2010)   รับบท สมเด็จพระนเรศวรมหาราช- คิวแมน เกษตรกรไทยหัวใจหล่อมาก (2012)   รับบท แก่น- bankok revenge (2012)   - เทริด (2016) รับบท อำนาจ - ไอ้แดงพระโขนง (รับเชิญ) 2022

**ละครโทรทัศน์**
 2536 ฉุยฉาย ช่อง 3- 2536 คุณหญิงจอมแก่น ช่อง 3 รับบท จินตศักดิ์- 2537 ปราสาทมืด ช่อง 3- 2537 หัวใจลายคราม ช่อง 5- 2538 ความฝันของบุญมา ช่อง 3- 2538 เมียบำเรอ ช่อง 3- 2540 เมียเถื่อน ช่อง 5- 2540 หวานใจ ช่อง 3- 2541 สุรพลคนจริงสมบัติเจริญ ช่อง 3- 2542 ดอกรักบานหลังฝน ช่อง 3- 2543 ครูบ้านนอก  - 2544 คนทรง-จ้าวแผ่นดิน ช่อง ITV- 2545 สะใภ้ไฮโซ  ช่อง 5- 2546 หักเหลี่ยมพระกาฬ ช่อง 3- 2547 ไผ่กำเพลิง ช่อง 3- 2548 บุญดีผีคุ้ม ช่อง 9 รับบท อาจารย์คง (รับเชิญ)- 2550 แหวนดอกไม้ ช่อง 3- 2552 โรงแรมผี ช่อง 5 อาจารย์เติม (รับเชิญ)- 2552,2554 เซน...สื่อรักสื่อวิญญาณ ช่อง 5 รับบท ศักดิ์ (รับเชิญ)- 2553 บางรักซอย 9 (รับเชิญ) ช่อง 9- 2554 คนเถี่อน (รับเชิญ) ช่อง 5- 2555,2558 ศีล 5 คนกล้าท้าอธรรม ช่อง 5 (รับเชิญ)- 2555 บ้านนี้มีรัก ช่อง 9- 2556 ผู้กองเจ้าเสน่ห์ (รับเชิญ) ช่อง 3 รับบท เสี่ยกร- 2559 Angels นางฟ้าล่าผี ปี 2 ช่อง โมโน 29 รับบท ผีบุญเพ็ง- 2559 แม่นาค ช่อง 8 รับบท ขุนเพชร- 2560 เชลยศึก ช่อง 8 รับบท เกิด- 2560 ทหารกล้ากรุงศรีอยุธยา ช่อง 5 รับบท พระยาจันทร์เทพ- 2561 เสน่ห์นางครวญ ช่อง 8 รับบท ขุนทนงค์- 2561 พยัคฆา ช่อง 8 รับบท อัคคี- 2561 อังกอร์ (ละครโทรทัศน์) ช่อง 3 รับบท นายพลมิน- 2561 ประกาศิตกามเทพ ช่อง 3 รับบท ชาญ - 2562 วิญญาณพิศวง ตอนที่ 9 เปรต ช่อง 8 รับบท พระธุดงก์ (พ่อกฤษณ์) (รับเชิญ)- 2562 ฝ่าดงพยัคฆ์​ ช่อง พีพีทีวี รับบท​ ภูผา- 2562 เคว้ง (ฉายในเน็ตฟลิกซ์) รับบท พ่อของคราม

**ละครที่ออกอากาศทางช่อง 7**

**มิวสิกวิดีโอ**

**อ้างอิง**

**แหล่งข้อมูลอื่น**
 0469298- winaikraibutr-  เว็บไซต์ขายปุ๋ย ของ วินัย ไกรบุตร date=1 November 2007 
หมวดหมู่:บุคคลจากอำเภอเกาะลันตา
หมวดหมู่:ชาวไทยเชื้อสายมลายู
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นายแบบไทย
หมวดหมู่:พิธีกรชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:นักแสดงจากจังหวัดกระบี่
หมวดหมู่:บุคคลจากโรงเรียนอำมาตย์พานิชนุกูล
หมวดหมู่:บุคคลจากมหาวิทยาลัยราชภัฏสวนสุนันทา
หมวดหมู่:พุทธศาสนิกชนชาวไทย
หมวดหมู่:บุคคลจากศาสนาอิสลามที่เปลี่ยนไปนับถือศาสนาพุทธ